section_heading: ATV Johannes Kepler
paragraph_text: ATV Johannes Kepler' ili ATV-002 lansiran je 16. veljače 2011. od strane Europske svemirske agencije. ATV je sa sobom ponio 7.000 kg tereta, a sam je težio preko 20.000 kg, čineći tako najtežu letjelicu koju je ESA ikad lansirala. Letjelica je na svemirsku postaju pristala 24. veljače 2011., a od nje se odvojila 20. lipnja 2011. ATV je nakon toga izveo kontrolirani ulazak u atmosferu nad južnim Pacifikom.